கேள்வி: தூய கன்னி மரியா (கத்தோலிக்கம்) - மரியாவின் வாழ்வு குறித்து விரிவாக சொல்லுங்கள்.
பதில்: புனித கன்னி மரியாவின் வாழ்வு பற்றிய தகவல்கள் பழங்கால கிறித்தவம் மரபின் அடிப்படையில் இங்குத் தரப்படுகிறது.
கேள்வி: தூய கன்னி மரியா (கத்தோலிக்கம்) - குழந்தைப் பருவம் பற்றி நீங்கள் என்ன அறிந்துள்ளீர்கள்?
பதில்: யெரூசலம் நகரில் வாழ்ந்த செல்வந்தரான யோவாக்கிம் (சுவக்கீன்), அவரது மனைவி அன்னா (அன்னம்மாள்) இருவரும் குழந்தைப்பேறு இல்லாமல் முதுமை அடைந்தனர். இறைவன் தமது வானதூதர் வழியாக மரியாவின் பிறப்பை அவர்களுக்கு அறிவித்தார். அதனால் மனம் மகிழ்ந்த இருவரும் பிறக்கப் போகும் குழந்தையை எருசலேம் ஆலயத்தில் அர்ப்பணிப்பதாக நேர்ந்து கொண்டனர். பத்தாம் மாதத்தில் அன்னா தனது குழந்தையைப் பெற்றெடுத்தார். வானதூதர் அறிவித்தபடியே அக்குழந்தைக்கு மரியா (கடலின் நட்சத்திரம்) என்று பெயரிட்டனர். மரியாவுக்கு மூன்று வயது ஆனபோது, அவரது பெற்றோர்கள் மரியாவை எருசலேம் கோவில் மரியாவைக் காணிக்கையாக அர்ப்பணித்தல். மரியா ஆலய கல்வி சாலையில் எபிரேய எழுத்துகளை எழுதவும் வாசிக்கவும் கற்றுக்கொண்டார். விவிலியத்தின் பழைய ஏற்பாட்டு நூல்களை படித்து, அதில் இருந்த மெசியா பற்றிய இறைவாக்குகளின் பொருளை கேட்டு தெரிந்து கொள்வதில் மிகவும் ஆர்வமாக இருந்தார். மறைநூல்களின் வார்த்தைகளை வாசித்து அவற்றை மனதில் இருத்தி சிந்திப்பதில் மரியா ஆர்வம் கொண்டிருந்தார்; பாடல்களைப் பாடுவதிலும், செபிப்பதிலும் சிறந்து விளங்கினார். ஆலயத்திற்கு தேவையான திரைச் சீலைகளை நெய்வதிலும் நன்கு தேர்ச்சி பெற்றிருந்தார்.
கேள்வி: தூய கன்னி மரியா (கத்தோலிக்கம்) - இயேசுவின் அன்னை பற்றி விளக்கவும்.
பதில்: தாவீது அரசர் வழிமரபினரான மரியாவுக்கு பதினான்கு வயதானபோது, அவருக்கு திருமணம் செய்துவைக்க ஏற்பாடுகள் நடைபெற்றன. எருசலேமில் இருந்த தாவீது குலத்து இளைஞர்கள் அனைவரும் சுயம்வரத்திற்கு அழைப்பு பெற்றனர். அவர்களில் தச்சுத் தொழிலாளரான புனித யோசேப்பு இறைவன் தேர்ந்தெடுத்தார். மரியாவுக்கும் யோசேப்புக்கும் திருமணம் நடைபெற்றது. மரியாவைத் தனது வீட்டில் விட்டுவிட்டு கட்டட வேலைகளுக்காக யோசேப்பு வெளியூர் சென்றார். அந்த வேளையில்தான் வானதூதர் கபிரியேல் இயேசுவின் பிறப்பை மரியாவுக்கு அறிவித்தார்; எலிசபெத் பேறுகாலமாக இருந்ததையும் தெரிவித்தார். மரியா தனது உறவினரான எலிசபெத்துக்கு உதவி செய்ய யூதேயாவுக்கு புறப்பட்டு சென்றார். மரியா அங்கிருந்து திரும்பியபோது மூன்று மாத கர்ப்பிணியாக நாசரேத் வந்து சேர்ந்தார். அதனால் யோசேப்புக்கு சந்தேகம் ஏற்பட்டது. கனவில் தேவதூதர் உண்மையை உணர்த்தியதால் மரியாவை யோசேப்பு ஏற்றுக்கொண்டார். அவர்கள் இருவரும் பெத்லகேம் சென்றிருந்த வேளையில் இயேசு பிறந்தார். நாற்பதாம் நாளில் அவர்கள் இயேசுவை எருசலேம் ஆலயத்தில் காணிக்கையாக ஒப்புக்கொடுத்தனர். அப்போது அங்கு வந்திருந்த இறைவாக்கினர் சிமியோன் மரியாவின் வியாகுலங்களை முன்னறிவித்தார். பின்பு மரியாவும் யோசேப்பும் குழந்தை இயேசுவுடன் நாசரேத்து திரும்பினர்.
கேள்வி: தூய கன்னி மரியா (கத்தோலிக்கம்) - விண்ணக மண்ணக அரசி பற்றி தகவல் சொல்.
பதில்: மரியாவின் மரண காலம் நெருங்கி வந்ததும், திருத்தூதர் (கிறித்தவம்)கள் அனைவரும் உள்ளுணர்வால் தூண்டப்பட்டு எருசலேம் நோக்கி விரைந்தனர். தோமா (திருத்தூதர்) தவிர மற்ற திருத்தூதர்கள் அனைவருக்கும் ஆசி வழங்கிய நிலையில் மரியா மரணம் அடைந்தார். யூதர் வழக்கப்படி மரியாவின் உடலை திருத்தூதர்கள் விரைவில் அடக்கம் செய்துவிட்டனர். தாமதமாக எருசலேம் வந்து சேர்ந்த தோமா, மரியாவிடம் இறுதி ஆசீர் பெற முடியாமல் போனது குறித்து மனம் வருந்தினார். எனவே அவரது முகத்தையாவது ஒருமுறை பார்க்க வேண்டுமென்று விரும்பினார். திருத்தூதர்கள் அனைவரும் மரியாவை அடக்கம் செய்த கல்லறைக்கு சென்றனர். கல்லறை திறக்கப்பட்டது; ஆனால் உள்ளே மரியாவின் உடல் இல்லை. விண்ணக நறுமணம் அங்கே வீசியது. இறைமகன் இயேசு தனது அன்னையின் உடலை அழிவுற விடாமல், மரியாவை உடலோடும் ஆன்மாவோடும் விண்ணகத்தில் ஏற்றுக்கொண்டார் என்று திருத்தூதர்கள் நம்பினர். பின்பு அன்னை மரியா தோமாவுக்கு காட்சி அளித்து, தான் விண்ணகம் மாட்சியில் இருப்பதை உறுதிசெய்தார் என்று மரபுவழி செய்திகள் கூறுகின்றன.
கேள்வி: தூய கன்னி மரியா (கத்தோலிக்கம்) - மரியாவின் காட்சிகள் பற்றி விளக்கவும்.
பதில்: உலக வரலாற்றில் புனித கன்னி மரியாவின் நூற்றுக்கணக்கான காட்சிகள் நிகழ்ந்துள்ளன. அவற்றில் முக்கியமான ஏழு காட்சிகள் மட்டும் இங்கு தரப்படுகின்றன. {| class="wikitable" |- Valign=top ! எண் ! காலம் ! இடம் ! திருக்காட்சியாளர்கள் ! மரியாவின் சிறப்பு பெயர் |- | 1 | கி.பி. 46 ஆகஸ்ட் 22 | யெரூசலம், இசுரேல் | திருத்தூதர் தோமா (திருத்தூதர்) | விண்ணேற்பு அன்னை |- | 2 | கி.பி. 352 ஆகஸ்ட் 4 | உரோமை நகரம், இத்தாலி | செல்வந்தர் ஜான், லிபேரியஸ் (திருத்தந்தை) | பனிமய அன்னை |- | 3 | கி.பி. 1061 செப்டம்பர் 24 | வால்ஷின்காம், இங்கிலாந்து | ரிசல்ட்டின் தே பவர் செஸ் | வால்ஷின்காம் அன்னை |- | 4 | கி.பி. 1531 டிசம்பர் 9-12 | குவாடலூப்பே, மெக்சிக்கோ | யுவான் டியகோ, யுவான் பெர்னார்டினோ | குவாதலூப்பே அன்னை |- | 5 | கி.பி. 1592, 1637 செப்டம்பர் 8 | வேளாங்கண்ணி, இந்தியா | பால்க்கார சிறுவன், மோர் விற்கும் சிறுவன், ஒரு செல்வந்தர் | ஆரோக்கிய அன்னை, வேளாங்கண்ணி மாதா |- | 6 | கி.பி. 1858 பிப்ரவரி 11 - ஜூலை 16 | லூர்து, பிரான்சு | பெர்னதெத் சூபிரூஸ் | லூர்து அன்னை, அமலோற்பவ அன்னை |- | 7 | கி.பி. 1917 மே 13 - அக்டோபர் 13 | பாத்திமா, போர்ச்சுக்கல் | லூசியா டி சான்ட்டோஸ், ஜெசிந்தா மார்ட்டோ, பிரான்சிஸ்கோ மார்ட்டோ | பாத்திமா அன்னை, செபமாலை அன்னை |- |}